cyanic-selkie/wikianc huggingface dataset:
יאנקי דודל
עיבודים, גרסאות והשפעות
ב-1904 עיבד שחקן הוודוויל ג'ורג' מ. קוהאן על פי שיר זה את השיר הפטריוטי "Yankee Doodle Boy" (או "Yankee Doodle Dandy") הכולל הצהרה בדבר האושר שבהיות אמריקאי ש"נולד בארבעה ביולי", שורה שנתנה את השראתה לסרט הביקורתי בשם זה, שהפך את המשמעות הפטריוטית המקורית של השיר. בשנת 1942 הופיע הסרט "Yankee Doodle Dandy", המספר את סיפורו של ג'ורג' מ. קוהאן בבימויו של מייקל קורטיז ובכיכובו של ג'יימס קאגני (שזכה בפרס אוסקר לשחקן הטוב ביותר עבור תפקידו בסרט).
טיטאנובואה
טיטאנובואה (שם מדעי: Titanoboa) הוא סוג נכחד של נחש ענק שחי לפני 58 עד 60 מיליון שנים בתקופת הפלאוקן, כ-10 מיליון שנים לאחר הכחדת הקרטיקון-שלישון. המין המוכר היחידי הוא ה-Titanoboa cerrejonensis, הנחש הגדול ביותר שנמצא אי פעם.
ספרות עבריות
ערכו המספרי של צירוף אותיות נקבע על ידי סיכום ערכיהן של כל האותיות בצירוף. לדוגמה, הצירוף רמ"ח שווה ל-200+40+8=248. עבור מספרים הקטנים מחמש מאות, די בשלוש אותיות לכל היותר - אחת למאות, אחת לעשרות ואחת לאחדות. על מנת להשיג מספרים הגדולים מחמש מאות מוסיפים ספרת מאות נוספת. לדוגמה, תשס"ו=400+300+60+6=766. לעיתים רחוקות יותר משתמשים גם בחמש האותיות הסופיות, על פי סדר הופעתן באלף בית, לציון המאות 500 - 900.
מאור סגד
2016
באליפות ישראל שנערכה ביוני זכה סגד ב-3 מדליות זהב והיה המצטיין באליפות. הוא זכה בריצת 110 מטר משוכות בשיא אישי חדש של 14.38 שניות, לפני תומר אלמוגי (14.43 שניות) ואיתמר פיילר מהפועל אתלטי אורן השרון (14.57 שניות), בריצת 200 מטר בתוצאה של 21.69 שנית, לפני עמרי הרוש (21.79 שניות) וערן סיבוני מאתלטי לידר ירושלים (21.93 שניות) ובריצת 400 מטר משוכות בתוצאה של 52.02 שניות, לפני אדם יעקובי (53.25 שניות) וחנוך חי כהן (53.87 שניות) שניהם מהפועל חולון.
2018
באליפות ישראל זכה בשתי מדליות כסף, בריצת 110 מטר משוכות בתוצאה של 14.94 שניות, ובריצת 400 מטר בתוצאה של 53.51 שניות.
יחסי ארצות הברית–הרשות הפלסטינית
תחת ממשל בוש האב
עם זאת, הנשיא בוש עשה מאמצים רבים ב-1991 על מנת לכנס ועידת לשלום במזרח התיכון אשר כללה את הנושא הפלסטיני, מאמצים אשר הגיעו לשיאם באוקטובר אותה שנה, עם כינוס ועידת מדריד.
תחת ממשל בוש הבן
בעקבות מותו של ערפאת בנובמבר 2004, הפך הנשיא הפלסטיני החדש מחמוד עבאס למבקר קבוע בבית הלבן ובוש התייחס אליו כ"נשיא" ולא כ"יו"ר" כמו שעשה בערפאת.
בינואר 2008, ביקר הנשיא בוש הבן לראשונה ברשות הפלסטינית.
תחת ברק אובמה
תחת הנשיא אובמה, היחסים בין ארצות הברית לרשות הפלסטינית השתפרו וממשל אובמה אף תמך בהקמת מדינה פלסטינית במסגרת הסכם קבע עם מדינת ישראל.
אלפרד ג'וזף קאסון
ביוגרפיה וקריירה
בשנת 1919 עבר קאסון לחברה אחרת ושם עזר לפרנקלין קרמייקל. קרמייקל וקאסון עברו ביחד לחברת הדפסת המשי הקנדית הראשונה, סמפסון, מתיוס בע"מ, שהוקמה על ידי האמן ג'יי א. סמפסון ואיש העסקים סי. א. ג. מתיוס. קרמייקל הציג את קאסון למועדון האמנויות בטורונטו, שם פגש אמנים ידועים רבים, כולל אמנים נוספים מקבוצת השבעה.
סולסברי
קרוב מאוד לסולסברי, במרחק 8 קילומטרים, נמצא האתר המפורסם סטונהנג'.
ישראל ברטל
ביוגרפיה
ישראל ברטל גדל בשכונת בורוכוב בגבעתיים, והיה מדריך בתנועת הנוער "התנועה המאוחדת". הוא שירת בנח"ל בצה"ל. בשנות השישים החל את לימודיו בחוג להיסטוריה של עם ישראל ובחוג לספרות עברית באוניברסיטה העברית בירושלים. שם עבודת הדוקטור שלו שהוגשה בתשמ"א 1980 הוא: "הלא-יהודים וחברתם בספרות עברית ויידיש במזרח אירופה בין השנים 1856-1914".
קוואזי קווארטנג
כשר לעסקים, אנרגיה ואסטרטגיה תעשייתית (2021–2022)
מאז אוגוסט 2021, מחירי הגז הטבעי הסיטונאיים הגבוהים באירופה גרמו לכמה ספקים מקומיים קטנים יותר בבריטניה להפסיק את העסקים. בספטמבר 2021, משבר אספקת הדלק גרם להפרעה חמורה באספקת הדלק לכבישים. קוארטנג אמר כי "אין שאלה של כיבוי האורות, של אנשים שלא יוכלו לחמם את בתיהם. לא יהיה שבוע עבודה בן שלושה ימים, או נסיגה לשנות ה-70". הוא גם אמר: "הממשלה לא תחלץ חברות כושלות. לא יהיו תגמולים על כישלון או ניהול כושל".
בינואר 2022, במהלך ביקור בערב הסעודית, קיבל קווארטנג מחברת עראמקו הסעודית טובות הנאה שכללו טיסות פרטיות, לינה במתחם פרטי של החברה, וטאבלט בשווי 300 פאונד.
כשר האוצר (2022)
קווארטנג הציג תוכנית להורדת המיסים הגדולה ביותר מזה 50 שנה, בכלל זה קיצוץ במס ההכנסה, במס הבולים על רכישת בתים, וביטול העלאה מתוכננת במיסי חברות. צעד זה נחשב לשינוי דרסטי מהמדיניות הכלכלית של ממשלת בוריס ג'ונסון, שסירבה להעלות מיסים כדי לשלם עבור שירותים ציבוריים ולהגביר את הצמיחה הכלכלית. בשל הביקורת הקשה שנמתחה בעקבות הכרזתו של קווארטנג, הוא הודיע כעבור ימים ספורים, בוועידת המפלגה השמרנית, על ביטול הקיצוץ במס לעשירים. טראס פיטרה אותו ב-14 באוקטובר 2022, לאחר שכיהן רק 38 ימים בתפקידו.
בית שמואל - מרכז שמשון
תולדותיו
במחצית השנייה של שנות ה-90 נתאפשר, במימון תרומות נוספות שגויסו, להקים אגף נוסף להרחבת שטחו של בית שמואל ופעילויותיו. בין היתר הוחלט שהמבנה החדש ישמש כמטה העולמי של האיגוד העולמי ליהדות מתקדמת, מתוך כוונה להדגיש את זיקתו ומחויבותו של הארגון לציונות, לישראל ולירושלים. תכנון הפרויקט נמסר שוב לידי האדריכל משה ספדיה, שתכנן את מרכז שמשון – מבנה המשך לבית שמואל. המבנה החדש כולל את "תיאטרון הירש" – אודיטוריום בן 400 מקומות ישיבה, חדרי הרצאות וסמינרים, אגף הארחה עם חדרי מלון חדישים, משרדי האיגוד העולמי ליהדות מתקדמת, וגולת הכותרת – אולם אירועים בגג המבנה, שחזיתו מעוצבת כחרוט זכוכית ענק הצופה פנורמית על העיר העתיקה, ונראה למרחוק לצופים מן העיר העתיקה לחדשה. עם השלמתו בשנת 2001 של בניין מרכז שמשון הוסב שמו של המתחם החדש ל"בית שמואל - מרכז שמשון".
סרז'יו ויירה דה מלו
ביוגרפיה
במאי 2003 ויירה דה מלו התמנה לנציג המיוחד מטעם מזכ"ל האו"ם בעיראק, מינוי שהיה אמור לארוך בתחילה ארבעה חודשים בלבד. לפי עיתונאי הניו יורק טיימס ג'יימס טראוב (Traub) בספרו The Best Intentions, ויירה דה מלו סירב בתחילה למינוי, אולם נשיא ארצות הברית ג'ורג' ווקר בוש וקונדוליזה רייס שכנעו אותו. הוא החזיק במשרה זו עד מותו בפיגוע במלון קאנאל. אבו מוסעב א-זרקאווי, מנהיג בארגון הטרור אל-קאעידה, נטל אחריות על הפיצוץ. בשדר תקשורת שהתקבל מאל-קאעידה נאמר שמלו נרצח מכיוון שהוא היה צלבני שהפקיע חלק מאדמה מוסלמית (מזרח טימור).
פרסים והכרה
ויירה דה מלו זכה לאחר מותו במספר פרסים ותוארי כבוד, בכללם 'פרס האו"ם לזכויות אדם' ב-2003. באפריל 2004, הוענק לסרז'יו ויירה דה מלו לאחר מותו 'פרס מדינאי השנה' מאת EastWest Institute.
ביוזמת ארגון 'וילה דסיוס' (Villa Decius) נחנך 'פרס סרז'יו ויירה דה מלו לזכויות אדם של האו"ם' לשנת 2003-2002 בשנת 2003 במטרה לקדם זכויות אדם, דמוקרטיה וסובלנות והוא הוענק לראשונה בשנת 2004. אמו של סרז'יו, גילדה ויירה דה מלו, נתנה את הרשות לייסד את הפרס.
ב-11 בדצמבר 2008 העצרת הכללית של האומות המאוחדות עשתה היסטוריה כשהיא אימצה את ההצעה השוודית בעצרת הכללית A/63/L.49 לחיזוק סיוע החירום של האו"ם, ובין החלטות הומניטריות חשובות אחרות, החליטה להפוך את 19 באוגוסט ל'יום זכויות האדם הבינלאומי' (World Humanitarian Day) (WHD). ההחלטה מעניקה בפעם הראשונה, הכרה מיוחדת לכל פעילי זכויות האדם והאו"ם והאנשים הקשורים לכך שעבדו למען קידום מטרות הומניטריות ואלו שאיבדו את חייהם במסגרת חובתם והאיצה בכל המדינות החברות, הישויות באו"ם שבמסגרת המשאבים הקיימים שלהן, כמו גם באמצעות ארגונים בינלאומיים אחרים וארגונים לא-ממשלתיים לפקח על-כך מדי שנה בדרך הראויה. כרקע להחלטה תקדימית זו, משפחתו של סרז'יו ויירה דה מלו פעלה למען כך ש-19 באוגוסט יהפוך ליום הוקרה לכל מי שתרם למען זכויות האדם. בראשית אפריל 2008, הנהלת קרן סרז'יו ויירה דה מלו הגישה הצעה בכתב לאימוצה ותמיכתה של העצרת הכללית שייעדה את 19 באוגוסט להיות יום זכויות האדם הבינלאומי. צרפת, שווייץ, יפן וברזיל, החליטו לתמוך יחדיו בהצעה.
לציון יום פטירתו, 19 באוגוסט הוכרז היום ההומניטרי הבינלאומי.
מישאל חשין
תולדות חייו
מישאל חשין נולד בביירות, בעת שמשפחתו שהתה בלבנון. ב-1937 שבה משפחתו לארץ ישראל. חשין גדל בתל אביב ובגיל 14 עבר לירושלים. אביו, שניאור זלמן חשין, היה שופט וממלא מקום נשיא בית המשפט העליון, צאצא למשפחה מהיישוב הישן.
לאחר מינויו של פרופ' דניאל פרידמן לשר המשפטים בפברואר 2007, ובעקבות הצהרותיו על כוונתו לחולל רפורמה שנויה במחלוקת שתצמצם את סמכויותיו של בית המשפט העליון, אמר חשין בריאיון בשידור חי לרשת ב' "אבא שלי היה שופט בית המשפט העליון הראשון. אני הייתי לאחר מכן. הוא הגיע להיות ממלא מקום קבוע לנשיא בית המשפט העליון. אני הייתי משנה לנשיא בית המשפט עליון. זה ביתי. מי שירים יד על ביתי אני אגדע את ידו". בראיון אחר תקף את גישתו של אהרן ברק לזכויות האדם, אך התנצל על כך לאחר פרסום הראיון.
משפחתו
חשין היה נשוי לרות חשין, מנהלת הקרן לירושלים ובת למשפחת סלומון, ממייסדות חברת טבע. גיסה היה יו"ר טבע, אלי הורביץ. מנישואים אלה נולדו לזוג חשין שלושה ילדים.
חוק האזרחות והכניסה לישראל (הוראת שעה)
במאי 2006 התפרסמה פסיקתו המפורסמת האחרונה של חשין לפני פרישתו. פסק הדין עסק בשאלת חוקתיותו של חוק שאוסר באופן כמעט גורף על איחוד משפחות של בני זוג ערבים-ישראלים עם בני זוגם הערבים מאזורי יהודה, שומרון וחבל עזה. בג"ץ, בהרכב מורחב של 11 שופטים, דחה את הטענה שיש לבטל את החוק בשל היותו בלתי חוקתי. פסק הדין המרכזי בדעת הרוב היה של מישאל חשין. בפסק דין עקרוני ונחרץ, פסק חשין שהזכות לכבוד האדם אינה גוזרת מתוכה חובה חוקתית המוטלת על המדינה להתיר כניסה לישראל לאזרחים זרים שנישאו לאזרחי המדינה, ומדינת ישראל, ככל מדינה בעולם, רשאית להגביל בחוק הגירתם של אזרחים זרים לישראל, בהם בני זוג של אזרחי ישראל.
ארון פירסול
ביוגרפיה
באליפות הפאן פסיפיק בשחייה שנערכה ביוקוהמה, יפן בשנת 2002 זכה פירסול ב-3 מדליות זהב. במשחה ל-100 מטר גב (54.22 שניות), במשחה ל-200 מטר גב (1:56.88 דקות) ובמשחה שליחים 4x100 מטר מעורב בשיא עולם חדש של 3:33.48 דקות.
באליפות הפאן פסיפיק בשחייה שנערכה בוויקטוריה שבקנדה בשנת 2006 זכה פירסול ב-3 מדליות זהב. במשחה ל-100 מטר גב (53.32 שניות), במשחה ל-200 מטר גב בשיא עולם חדש (1:54.44 דקות) ובמשחה שליחים 4x100 מטר מעורב (3:31.79 דקות).
באולימפיאדת בייג'ינג (2008) זכה פירסול ב-3 מדליות. מדליית זהב במשחה ל-100 מטר גב בשיא עולם חדש בזמן של 52.54 שניות (זו הייתה הפעם החמישית שהוא קובע שיא עולם במשחה זה), מדליית כסף במשחה ל-200 מטר גב בזמן של 1:54.33 דקות, אחרי לוכטה שקבע שיא עולם חדש בזמן של 1:53.94 דקות ומדליית זהב במשחה שליחים 4x100 מטר מעורב בשיא עולם חדש נוסף בזמן של 3:29.34 דקות ובכך עזר למייקל פלפס לזכות במדליה השמינית שלו.
אופל ספידסטר
אופל ספידסטר
,
אירועי מלחמת יום הכיפורים
להלן פירוט האירועים במהלך ימי הלחימה בכל אחת מהחזיתות: חזית הדרום (מצרים), חזית הצפון (סוריה) והחזית המדינית והבינלאומית.
אנהיים דאקס
הקבוצה נוסדה ב-1993 על ידי חברת וולט דיסני תחת השם מייטי דאקס אוף אנהיים (Mighty Ducks of Anaheim), שם שנגזר מסרט הילדים "אלופים על הקרח" (The Mighty Ducks) שהפיקה החברה. ב-2006, לאחר שהקבוצה נמכרה לבעליה הנוכחיים, שונה שמה לשמה הנוכחי.
2008 - 2012: תחרותיות ואכזבות
כמו 10 שנים קודם לכן כשעשו היסטוריה עם המשחקים בטוקיו, עשו זאת שוב הדאקס כאשר שיחקו שני משחקי עונה רגילה מול שכניהם, לוס אנג'לס קינגס, בלונדון - הפעם הראשונה בתולדות ה-NHL שמשחקי עונה רגילה התקיימו באירופה. שניים שלא השתתפו במשחקים היו טמו סלאנה וסקוט נידרמאייר ששקלו לפרוש מפעילות ולא פתחו את העונה עם הקבוצה. במקומם החתימה הקבוצה שני שחקנים וותיקים, החלוץ טוד ברטוזי והמגן מת'יו שניידר. סלאנה ונידרמאייר שבו לבסוף, והקבוצה שפתחה חלש את העונה השתפרה בצורה ניכרת וסיימה את העונה עם מאזן טוב של 47 ניצחונות, 27 הפסדים ו-8 הפסדים בהארכה/מכות עונשין. בפלייאוף נקלעו הדאקס לפיגור גדול כשהפסידו בשני המשחקים הראשונים בהונדה סנטר מול דאלאס סטארס, פיגור ממנו הדאקס לא הצליחו להיחלץ והודחו בשישה משחקים. בסיום העונה עזבו שניידר וברטוזי את הקבוצה.
2014 - 2018: הצלחות בעונה וכשלונות בפלייאוף
הדאקס המשיכו להיות דומיננטיים בבית הפסיפי וזכו בו בפעם הרביעית ברצף ב-2015/16, אך גם באותה עונה נוצחו במשחק שביעי ומכריע - בידי נאשוויל פרדטורס בסיבוב הראשון. זכייה חמישית רצופה בבית הפסיפי שוב הביאה למפח נפש בפלייאוף גם ב-2016/17, כאשר הדאקס נוצחו בגמר החטיבתי, שוב על ידי הפרדטורס. השילוב של הצלחה בעונה הרגילה וכישלון בפלייאוף נמשך גם ב-2017/18, כאשר עונה רגילה טובה עם 44 ניצחונות ו-101 נקודות בטבלה הסתיימה בתבוסה מול סן חוזה שארקס בסיבוב הראשון בפלייאוף.
יחסי אוסטרליה–ברזיל
שיתוף פעולה בינלאומי
ברזיל ואוסטרליה היו בין שבע המדינות המרכזיות שהיו מעורבות במשא ומתן האחרון של ארגון הסחר העולמי המכונה "סבב הפיתוח של דוחה".
תיירות
ברזיל הייתה היעד הפופולרי ביותר בדרום אמריקה בקרב מטיילים אוסטרלים, עם למעלה מ-60,000 איש טסו בין שתי המדינות בשנת 2007. כתוצאה מכך, בשנת 2008, ממשלת אוסטרליה הסכימה על הסכמי תעופה חדשים שפירושם שחברות התעופה בברזיל ובאוסטרליה יוכפלו זכאותן ל-14 טיסות נוסעים שבועיות ושבעה שירותי הובלה. שר התחבורה, אנתוני אלבנזה, אמר כי "הסרת מרבית ההגבלות על נתיבי האוויר בין אוסטרליה לברזיל תאפשר לאורך זמן יותר אפשרויות למטיילים ... ותאפשר לחברות התעופה שלנו לנצל את הכלכלות הצומחות במהירות של אמריקה הדרומית."
ספר הגולגולות
אל המנזר
שני בני החבורה האחרים, אוליבר וטימוטי, נכנסים גם הם לסוד הספר והארבעה מגלים עניין משותף להגיע למנזר, בו נכתב כתב עתיק זה, מקום בו יזכו לחיי הנצח.
אוליבר מתואר כאל יווני יפה תואר, צעיר מושלם בעל שיער ארוך ובהיר. אולי הוא יזכה לחיי נצח?
למה שאלי או נד יזכו בכלל בחיי נצח?
התפנית
וכך התגשמה הנבואה של "ספר הגולגולות" לפיה אחד התאבד, אחד נרצח בידי אחרים ונותרו שניים מתוך הארבעה.
ביאה דרך איברים
מקור הדין
בתלמוד הבבלי מובא שביאה דרך איברים אינה נחשבת לביאה הלכתית, ולכן אדם שהזהיר את אשתו שלא להתייחד עם גבר זר שהוא חושד שהיא חוטאת עימו בביאה דרך איברים, ואשתו עברה על אזהרתו - אין היא נחשבת לאשה סוטה, אף שנהגה בפריצות:
מובאה נוספת המתייחסת לביאה דרך איברים משווה את הבא על אשה דרך איברים למוציא זרע לבטלה:
21 גרם
עלילה
ג'ק מוכה אשמה בעקבות התאונה, למרות ניסיונות אשתו להסתיר את אשמתו ואת התאונה, ג'ק אומר לה כי חובתו בשם האלוהים להסגיר עצמו למשטרה ונכנס לכלא, הוא טוען כי ישו בגד בו ומנסה להתאבד בכלא ללא הצלחה. הוא שוחרר לאחר שכריסטינה ויתרה על זכותה להגיש נגדו תלונה, עקב טענתה כי היות ג'ק בכלא לא יחזיר לה את בעלה ובנותיה. כשג'ק חוזר לביתו אינו מצליח לחיות חיי משפחה תקינים, ועוזב את משפחתו.
שיתוק העצב השלישי
אטיולוגיה
סיבות לפגיעה בעצב השלישי כוללות מצבים כגון בעיה באספקת הדם (ווסקולפתיה), טראומה, או מפרצת. בכחמישית עד רבע מן המקרים הסיבה לפגיעה בעצב אינה ידועה. הפגיעה יכולה להתרחש באזורים שונים בהם עובר העצב: כך למשל, פגיעה בגזע המוח תאופיין בחלק מן המקרים בהמיפלגיה (שיתוק) של צד הגוף הנגדי ואטקסיה של צד הגוף הנגדי. פגיעות בעצב השלישי יכולות להתרחש גם באזור התת-עכבישי, בארובת העין או בסינוס הקברנוסי.
אלים אמריקאים
עלילת הספר
ימים ספורים לפני שחרורו של צל מהכלא מתבשר צל כי אשתו לורה וכן חברו הטוב (שהבטיח להעסיק אותו) נהרגו בתאונת דרכים. לאור הטרגדיה מחליטים מנהלי הכלא לשחרר את צל מוקדם, והוא עושה את דרכו חזרה לביתו, ותוהה אלו חיים יוכל לבנות לעצמו. בטיסה לביתו הוא פוגש בזר מסתורי המכנה עצמו "מר וונסדיי".
אלפתריוס וניזלוס
מן הפרלמנט אל ראשות הממשלה
הוא ערך רפורמות מקיפות בצבא ובצי והקים את הליגה הבלקנית, צעדים שסייעו למוכנותה של יוון במלחמות הבלקניות של 1912–1913 ואיפשרו את שחרור אפירוס, מקדוניה ואיי הים האגאי מידי השלטון הטורקי. לווניזלוס היו ויכוחים רבים עם נסיך הכתר קונסטנטינוס בדבר נתיב התקדמות הצבא והערים שעליו לשחרר ראשונה. היה זה הסכסוך הראשון בין וניזלוס לבין קונסטנטינוס, שזמן קצר אחר כך, בעקבות ההתנקשות בחיי אביו ב-1913, הוכתר למלך יוון.
שובו לשלטון ב-1928
לאחר עזיבתו נערכו משפטים והוצאות להורג של וניזליסטים בולטים, והוא עצמו נשפט למוות שלא בפניו. הרפובליקה ההלנית השנייה החלשה והמעורערת התפרקה באוקטובר 1935, ובעקבות משאל עם מזויף שב גאורגיוס השני לכס המלוכה.
מענית
היסטוריה
על התל העתיק נמצא גם הפילבוקס שהוקם בתחילת מלחמת העצמאות שממנו הדפו חברי הקיבוץ מספר התקפות קשות על הקיבוץ במלחמת העצמאות. הפילבוקס והעתיקות נמצאים ב"פארק מגיני מענית" שנמצא בפאתי הקיבוץ, ליד בית הקברות.
הליכי הפרטה, תהליכים ארגוניים, וכלכליים
החל מאמצע שנות השמונים של המאה העשרים פקד את קיבוץ מענית, בדומה לקיבוצים רבים אחרים באותה תקופה, משבר כלכלי שהותיר במרוצת השנים חובות של למעלה ממאה מיליון ש״ח. בשנים 1994-1993 הקיבוץ למעשה היה בחדלות פירעון ותקציבי החברים נסגרו. המהלך הוביל למשבר אמון ומשבר חברתי קשה אתו הקיבוץ התמודד. תחילתה של הצמיחה החלה ב-1995 בעת אירוע היסטורי משמעותי הוא הסדר הקיבוצים. הסדר זה שנחתם על ידי מענית עם המערכת הבנקאית היווה אבן דרך היסטורי בחיי הקיבוץ מהלך אשר איפשר לקיבוץ להנהגתו ולחבריו להתחיל מסע שיקום וצמיחה וחזרה לדרך המלך. בהמשך לכך, החל הקיבוץ בשינוי ארגוני מדורג שלווה בהליכי התייעלות, אשר עיקרם השתת עלות השירותים שקיבלו החברים על כתפיהם. בין היתר, לקראת סוף שנות השמונים החל שינוי באופן תשלומי צריכת החשמל, כך שכל משפחה שילמה רק בעבור כמות החשמל שצרכה; בשנת 1995 החלו חברי הקיבוץ לשלם בעבור הארוחות בחדר האוכל; לאחר מכן החלו לשלם בעבור שירותי הכביסה.
בעקבות החלטות השיוך, בין השנים 2004 ועד ל-2011 התחולל מאבק משפטי רחב היקף בין קבוצה של 60 בנים ובנות עוזבי הקיבוץ באשר לדרישתם להיכלל ביום קובע לשיוך דירות ונכסים בגין הורים שנפטרו טרם היום הקובע. לאחר מערכה ארוכה ויקרה שמר הקיבוץ על אחדות השורות ועמדתו התקבלה באופן מלא בפסק הדין של בית המשפט העליון אשר קבע מפורשות כי לתובעים אין זכאות לשום זכות מהזכויות שתבעו לעצמם. פסק דין מענית שנקבע בבית המשפט העליון מהווה מאז ועד היום הלכה פסוקה על יום קובע מהו וכן מי הם הזכאים בעקבות יום קובע בקיבוץ.
משנת 2020 הפכו חברי הקיבוץ להיות הבעלים המלאים באופן חוקי על ביתם הפרטי. בכך השלים הקיבוץ את ארבעת מהלכי היסוד האסטרטגיים שישנו את הקיבוץ לתמיד והם: הפרטת מערך השירותים באופן מלא, מעבר לשכר דיפרנציאל אישי פרטי, שיוך הנכסים ושיוך הדירות.
יצחק רפאל עציון
קורות חיים
עציון עלה לארץ ישראל בשנת 1933, והחל לפעול במסגרת בתי המדרש של תנועת "המזרחי" בירושלים. בשנת 1937 מונה למפקח רשת בתי הספר של התנועה, ובשנת 1943 מונה למפקח ראשי על הזרם הדתי מטעם הוועד הלאומי. עיסוקו זה נמשך מטעם משרד החינוך והתרבות, לאחר הקמת מדינת ישראל ועד לביטול הזרמים בחינוך בשנת 1953. בבחירות לכנסת השישית הוצב במקום ה-114 של רשימת המפד"ל.
Beauty and a Beat
רקע
"Beauty and a Beat" נכתב במקור על ידי המפיק המוזיקלי זד בשביל אלבומו, Clarity, אלא שבהמשך הרגיש שהשיר לא ממש התאים לסגנון האלבום החדש שלו, ולכן, הוא, יחד עם מקס מרטין, סוון קוטצ'ה וניקי מינאז' כתבו גרסה לאלבום האולפן השלישי של ביבר, Believe, שפורסם ב-2012. ניקי מינאז' השתתפה גם היא בשיר, כאמנית אורחת. מאוחר יותר דיבר ביבר על שיתוף הפעולה עם מינאז' ואמר: "רציתי ראפר, ואני חושב שהיא הבחירה הטובה ביותר לכך. הרגשתי שהיא מתאימה בדיוק לשיר". אלבום של רמיקסים שוחרר ב-11 בדצמבר 2012.
פרסום
השיר נכלל במשחק Just Dance 4.
קודקס גיגס
מראה
הקודקס שמור בתיקייה מעץ, מכוסה בעור ומאובזר במתכת. גובהו הוא 92 ס"מ, רוחבו 50 ס"מ ועוביו 22 ס"מ. במקור היו בקודקס 320 דפי קלף, אך שמונה דפים הוסרו מהספר. לא ידוע מי הוריד או למה הוסרו הדפים, אך נטען כי הדבר קשור לחוקים המונרכיים של הבנדיקטינים. משקלו של הקודקס כ-75 קילוגרם. בקודקס גיגס 310 ציורים על דפיו, ומעריכים כי הדפים עשויים מעור עגל.
האגדה
לפי אחת מהאגדות, כותב הקודקס הוא נזיר שהפר את נדריו, ונשפט לקבורה בחיים. כדי לכפר על חטאיו, הבטיח לאב המנזר שיכתוב בן לילה כתב כל כך מדהים שיתן תהילה ענקית למנזר, ויכיל את כל ידע האנושות. קרוב לחצות הנזיר הבין שלא יוכל לעשות זאת לבדו, אז התפלל תפילה מיוחדת, שלא יועדה לאלוהים אלא למלאכו הנופל לוציפר (השטן במיתולוגיה הנוצרית) וביקש ממנו עזרה להשלים את הכתב בתמורה לנשמתו. השטן השלים את הכתב לפני הבוקר והנזיר הוסיף את תמונתו של השטן כהוקרה על עזרתו. אומרים גם שהנזיר השתמש בחלק מלחשי גירוש שדים שיש בכתב כדי להוציא את השטן מגופו (בדומה לנזירים אחרים שחטאו ונגזר עליהם לכתוב את כל התנ"ך כולו, גם הברית החדשה וגם הישנה, בכתב יד וככה האלוהות תעבור בהם כשיעשו זאת.) למרות האגדה, הקודקס לא נאסר על ידי האינקוויזיציה, ונחקר על ידי מלומדים רבים.
תחנת הרכבת בתיר
היסטוריה
התחנה והבניין נשארו בשימוש גם בתקופת המנדט הבריטי, אך גג הרעפים של הבניין הוחלף בגג שטוח לקראת סוף המנדט. לאחר קום המדינה רכבת ישראל זנחה את הבניין עוד הרבה לפני סגירת הקו בשנת 1998, אבל המבנה נהרס סופית רק בעת שיקום הקו בתחילת העשור הנוכחי.
כנסיית סנט אולאב הארט סטריט
היסטוריה
הכנסייה היא אחת הקטנות בסיטי, ואחת מהבודדות שנבנו בימי הביניים ששרדו את השרפה הגדולה של לונדון בשנת 1666. הכנסייה מוקדשת לקדוש של נורווגיה, המלך אולף השני שנלחם בשנת 1014 לצד המלך האנגלו-סקסי אתלרד הבלתי מוכן כנגד הדנים בקרב גשר לונדון. לאחר מותו הפך מלך נורווגיה לקדוש נוצרי והכנסייה נבנתה לזכרו במקום שבו נערך הקרב. מסיבה זו נהג מלך נורווגיה, האאקון השביעי, להתפלל בכנסייה בעת שהותו בגלות בלונדון במהלך מלחמת העולם השנייה.
מבנה הכנסייה
הכנסייה בנויה בסגנון גותי. מבנה הכנסייה מלבן, ובקצה מגדל מרובע עשוי לבנים. המגדל נבנה ב-1732. שער הכנסייה עוטר בעבר בגולגולות מחייכות, ומסיבה זו כינה אותה צ'ארלס דיקנס "החיוך הקדוש המבהיל" ("St Ghastly Grim").
זאב שמשוני
תיאטרון
הוא שיחק במספר מחזות, כמו: "אהבה ללא גבול", "בשר, גבירותיי ורבותי", "העלמה והמוות", "גופרית וצרי" "צפירה" ו"מוכרת הגפרורים הקטנה".
קולנוע
בשנת 1984 גילם את דמותו של זאב ברקאי בסרט הקולנוע "חייל הלילה". בשנת 1986 שיחק בסרט הקולנוע "פלאש", בבימויו של דורון ערן. באותה שנה גילם את דמותו של רפי, בסרט הקולנוע "הצטמצמות". ב-1990 שיחק בסרט "הדרך לעין חרוד". ב-1997 שיחק בסרט "אהבה מדרגה ראשונה". ב-2016 שיחק בסרטו של דורון ערן, "רוח חדשה".
ליליאן רוט
ביוגרפיה
בהיותה תחת השפעת אלכוהול נישאה רוט למספר בעלים. הם ניצלו אותה, לקחו את כספה, ואחד מהם אף הכה אותה. בפרשה זאת נפתח משפט פומבי, אך רוט ביטלה אותו בעטיה של השפעת האלכוהול שניתן לה בכוונת תחילה על ידי בעלה המכה.
בעקבות המכות והשלכות השימוש באלכוהול הפילה רוט את ילדה והפכה לעקרה. רוט הפסיקה לשחק בסרטים ובברודוויי מסוף שנות ה-30 עד 1953. בשנים אלה הייתה מכורה כבדה לאלכוהול ונתלתה בעיקר בבעליה שניצלו אותה. אל אמהּ הייתה קשורה רוט בעבותות חזקים אשר הובילו אותה לבחור במסלול חיים שנועד להגשים את שאיפותיה של האם.
רוט נישאה לשבעה בעלים; משניים התאלמנה, ומהיתר התגרשה.
מריאן גורצקי
מריאן גורצקי (נולד ב־1940) הוא מדען ישראלי ממציא ויזם בתחום הנדסה גנטית. מאבות הביוטכנולוגיה בישראל.
קידום תחום הביוטכנולוגיה
לאחר שפרש לגמלאות, ייסדו גורצקי, יהודה זליג וסול משל, את חברת Valin אשר עוסקת פיתוח תרופות ביולוגיות גנריות בשיטות הנדסה גנטית.
Hitman
Hitman (היטמן) היא מילה באנגלית שפירושה רוצח שכיר.
הרוח לא יקח
ההתחלה
זכרונותיו חוזרים לשנת 1940 להר הצופים. בדרך להר היה מתבונן במצבות של בית הקברות הבריטי בירושלים עם "הרגשה מוזרה" כי הוא שייך אליהם. הוא ידע כי המלחמה היא "מלחמה יהודית" ומחליט להתגייס לצבא הבריטי כדי להילחם בגרמנים. בסרפנד, בסיס האימונים הוא מתוודע לנוהלי הצבא הבריטי. הוא רוכש אוצר מילים חדש. עליו להגיב לפקודות "אלט" ו"דאון" ואת מילת המפתח שהסרג'טים כללו בכל משפט שיצא מפיהם: "פאק".
השירות במפרץ חיפה
אליאב הוצב בגדוד אשר מפקדתו הייתה בסטלה מאריס. סוללות התותחים הוצבו מעכו בצפון עד בת גלים בדרום. לאחר חודשיים של עבודות פשוטות שכונה בשם ה"פטיגס" שפרושו באנגלית: עבודה מייגעת דהיינו עבודות שרות. המלאכה הנכבדה ביותר מביניהן הייתה להיות משרת אישי של מפקד, הנמוכה - ניקוי מחראות.
בלן (ליסבון)
מלוכה
בלן התפתחה לאזור תעשייתי, והוקמו בה בתי חרושת ואזורי מסחר, בייחוד באזורים של פדרוסוש (Pedrouços) ובום סוססו (Bom Sucesso – "הצלחה טובה"), כדוגמת בתי מלאכה לעיבוד עורות, מפעלים לעיבוד מתכות, לייצור זכוכית, להכנת כלי חרס, יצרנים של טקסטיל וצמר וכו'.
ב-28 בדצמבר 1833 כוננה הפרגזיה של סנטה מריה דה בלן, שמושב המנהל נקבע במנזר ז'רונימוש (שכללה גם את אז'ודה). התיעוש שהחל בתקופה זו המשיך במהלך המאה ה-19. ועדת חקירה שפעלה ב-1881 קבעה שבאזור בלן-אלקנטרה פעלו 25 מפעלי תעשייה שהעסיקו 1,125 גברים, 812 נשים ו-432 נערים. הגידול בפעילות הכלכלית משכה לאזור דיירים חדשים והחלו להיבנות שיכונים עבור הפועלים בתעשייה. בין 11 בספטמבר 1852 ל-18 ביוני 1885 פעלה בלן כעיר נפרדת שבראשה עמד ראש העיר, ההיסטוריון והסופר אלכסנדר הרקולאנו. העיר כללה את הפרגזיות של נוסה סניורה דה אז'ודה (Nossa Senhora da Ajuda), סנטה מריה דה בלן, חלק מסאו פדרו דה אלקנטרה, סנטה איסבל וסאו סבשטיאו דה פדרירה, בנוסף לנוסה סניורה דו אמפרו דה בנפיקה (Nossa Senhora do Amparo de Benfica), סאו לורנסו דה קרנידה (São Lourenço de Carnide) ומנינו ז'סוש דה אודיו ולאש (Menino Jesus de Odivelas). במקביל עברו לואיש הראשון, מלך פורטוגל ואשתו המלכה מריה פיה מסבויה, להתגורר בארמון הלאומי אז'ודה.
חופשת לידה
חופשת לידה נהוגה ברוב מדינות הרווחה, אך אורכה ואופייה משתנה באופן משמעותי, בהתאם לגיוון במטרות השונות. ברוב המקרים, חופשת הלידה כוללת שלושה אלמנטים: תקופה שבה מותר ליולדת לקחת חופשה או אף אסור להעסיקה; הגנה מפיטורין בתקופת החופשה; ותשלום להורה שבחופשה.
בישראל
בישראל מחייב חוק עבודת נשים להוציא את היולדת לחופשת לידה (המושג "חופשת לידה" הוחלף וכיום מקנה החוק זכות ל"תקופת לידה והורות"). חופשה זו הייתה באורך 12 שבועות, במאי 2007 הוארכה ל-14 שבועות ובינואר 2017 הוארכה ל-15 שבועות. חופשת הלידה ניתנת להארכה נוספת במקרים שונים כגון לידה של מספר ילדים בו זמנית, אשפוז של הילוד וכדומה. בחופשת לידה זו מקבלת העובדת, שצברה תקופת אכשרה, דמי לידה מהמוסד לביטוח לאומי. בשנת 2010 הוארכה חופשת הלידה הבסיסית המתוארת לעיל ל-26 שבועות, האחרונים שבהם ללא תשלום (עליהם רשאית העובדת לוותר) וזאת לעובדת שמועסקת לפחות שנה במקום עבודתה. העובדת רשאית להתחיל את חופשת הלידה כבר 6 שבועות לפני יום הלידה המשוער. לאחר ששת השבועות הראשונים של חופשת הלידה רשאית היולדת להעביר זכות זו לבן זוגה, שיצא ליתרת חופשת הלידה, בתנאי שהאישה חזרה למקום עבודתה. מעבר לסייג הנ"ל אסור להעסיק עובדת בתקופת 15 השבועות הראשונים של חופשת הלידה שלה, גם בהסכמתה, למעט במקרים בהם הלידה לא הסתיימה בלידת ולד חי, או כאשר היולדת הסכימה למסור את הוולד לאימוץ, או כאשר היולדת היא אם פונדקאית, במקרים כאלה ניתן יהיה לקצר את חופשת הלידה בהסכמתה. בתנאים של הולדה של יותר מילד אחד, או אשפוז של היולדת, או של הוולד ניתן להאריך את חופשת הלידה.
טכיקרדיה חדרית
פתופיזיולוגיה
בטכיקרדיה רב-צורנית, לעומת זאת, הסיבה העיקרית להתרחשות הטכיקרדיה היא הפרעה בתהליך הרה-פולריזציה של שריר הלב. ניתן לראות בחלק מהמקרים הללו התארכות של מרווח QT כתוצאה מכך, אשר יכול להיות מולד או נרכש.
אדווין הולגייט
ביוגרפיה וקריירה
הוא עבד כאמן מלחמה באנגליה במהלך מלחמת העולם השנייה. בשובו למונטריאול לאחר המלחמה, הוא מצא כי זירת האמנויות השתנתה.
אליפות צרפת הפתוחה 2004
תחרות הגברים
מנצח תחרות 2003 חואן קרלוס פררו הודח בסיבוב השני. גסטון גאודיו שלא היה מדורג נפגש במשחק הגמר עם הטניסאי הארגנטינאי הנוסף ג'יזרמו קוריה וניצח ב-5 מערכות.
תחרות זוגות מעורבים
בתחרות השתתפו 32 זוגות. להלן הזוגות שזכו בדירוג:
מנצחי תחרות 2003 ליזה ריימונה ומייק בריאן הודחו בסיבוב הראשון. במשחק הגמר הזוג הלא מדורג טטיאנה גולובין ורישאר גאסקה נפגשו עם קארה בלק וויין בלק  וניצחו בשתי מערכות.
מחלף
מֶחְלָף הוא מבנה הנדסי המאפשר הפרדה מִפלסית של מסילות רכבת, כבישים או שבילים באמצעות גשר אחד או יותר, ובכך מפריד את התנועה המגיעה מכיוונים מנוגדים למפלסים שונים זה מעל זה ומונע מפגש ביניהם, מה שמאפשר את זרימת התנועה ללא צורך בעצירה. המחלפים מאפשרים נסיעה ללא הפרעה - בניגוד לצומת במפלס יחיד, בו חל מפגש בין גורמים המגיעים מכיוונים מנוגדים - ומאפשרים גם מעבר מדרך אחת לשנייה. פתרון מחלפי מייתר את הצורך בעצירה של כלי הרכב החולפים - לפחות באחד מהמפלסים במחלף; בכך הוא מייתר את הצורך ברמזור עבור אותו מפלס.
חרארד פיליפס
ביוגרפיה
ב-19 במרץ 1896 נישא פיליפס ליוהאנה ואן דר וויליגן (30 בספטמבר 1862–1942). לזוג לא היו ילדים.
מחלף
מחלפי רכבות
עד העשור הראשון של המאה ה-21 לא היו בישראל מחלפי רכבות. בכל מקום בו נפגשו שתי מסילות, היה צומת מסילות שאילץ את הרכבות להאט את התנועה ואף לחכות לרכבת חוצה. בגלל תקני הבטיחות החמורים ומרווחי הביטחון בתנועת הרכבות חציה כזו מקטינה את כמות הרכבות שיכולה לעשות בקו זה ולהאט תנועת רכבות במרחק רב.
קלואי ז'או
קלואי ז'או (באנגלית: Chloé Zhao; נולדה ב-31 במרץ 1982) היא במאית קולנוע, תסריטאית ומפיקה סינית, זוכת פרס אוסקר לבמאי הטוב ביותר ופרס גלובוס הזהב על סרטה "ארץ נוודים".
ביוגרפיה
ב-2018 הייתה לזוכה הראשונה בפרס בוני לבמאיות מבטיחות. בספטמבר 2018 הודיעה חברת אולפני מארוול כי ז'או תביים את סרט הקולנוע "נצחיים" המבוסס על סדרת הקומיקס "הנצחיים ("The Eternals").
רן פרידמן
ביוגרפיה
עם גיוסו לצה"ל בשנת 2002, התנדב פרידמן לצנחנים ושובץ בגדוד 202. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד ומונה למפקד מחלקה והוביל אותה בלחימה כנגד הטרור הפלסטיני באינתיפאדה השנייה. בהמשך לחם במלחמת לבנון השנייה ושימש כמפקד פלוגה בגדוד. בשנים 2018–2020 שימש מפקד גדוד 202 ולאחר מכן, בשנים 2020–2022, פיקד על יחידת מגלן, והוביל אותה בפעילות מבצעית בגבול הצפון ובמבצע שומר החומות. בספטמבר 2022 מונה למפקד חטיבה 226.
ג'יימס הקמן
ביוגרפיה
הקמן נולד בשיקגו. הוא קיבל תואר ראשון במתמטיקה בקולורדו קולג' (1965), ותואר שלישי בכלכלה באוניברסיטת פרינסטון (1971) בהדרכת אלברט ריס.
לטביה
פחות משנה אחרי חתימת הסכם ריבנטרופ–מולוטוב ובעקבותיו, פלש הצבא האדום ביוני 1940 ללטביה וכונן בה ממשלה חדשה פרו-סובייטית. הוכרז על בחירות מוקדמות שהן זכו המועמדים הפרו-סובייטים ב-97.8% מן הקולות, הוכרז על כינון משטר סובייטי והוגשה בקשה להצטרף לברית המועצות, בקשה שאושרה בראשית אוגוסט. מיד בראשית מבצע ברברוסה הפציצו הגרמנים את ערי לטביה ופלשו לתוכה. הפולשים זכו לתמיכתם של לאומנים לטבים שנקעה נפשם מן השליטה הסובייטית, הגרמנים השלימו את השתלטותם על לטביה ביולי 1941, הם צירפו אותה לאוסטלאנד (שכללה גם את ליטא, אסטוניה ובלארוס) כמחוז לטביה. הלטבים איבדו את עצמאותם למרות קשריהם החמים של הלאומנים הלטבים עם הנאצים, אך ב-1942 זכו לאוטונומיה של השלטון המקומי. הצבא הלאומי והמשטרה הלטבית שהוקמו אז, היו כפופים לשלטונות הס"ס. באוקטובר 1944 שב הצבא האדום וכבש את המדינה כשהוא מכונן מחדש את הרפובליקה הסובייטית של לטביה.
שלטון רוסי וסובייטי
שטח לטביה הנוכחית היה ברובו בשליטת המסדר הליבוני שהוקם בתחילת המאה ה-13. במהלך המאה ה-16 התרחשה באזור מלחמת ליבוניה, שבסיומה חולק רוב שטחן של המדינות הבלטיות של היום בין שוודיה לבין איחוד פולין-ליטא. בעקבות מלחמת הצפון השתלטה האימפריה הרוסית על השטחים שהיו בשליטה שוודית, ובהמשך המאה ה-18 שטחים שהיו חלק של איחוד פולין-ליטא סופחו גם הם לרוסיה. במשך שנים נהנה שטח זה מאוטונומיה משמעותית לעומת שטחים אחרים של האימפריה הרוסית. בחצי השני של המאה ה-19, בעקבות פעילות ועדה בה השתתף בין היתר אנטולי גסמן, שונו חוקים רבים, והממשל באזור התקרב לשיטה שהייתה הנהוגה ברחבי רוסיה.
מחוזות
לטביה מחולקת ל-109 מחוזות המכונים "נובדס" (novads). ל-9 ערים יש מעמד "רפובליקני":
כלכלה
לאחר פירוק ברית המועצות והקמת מדינה עצמאית בוצעו רפורמות נרחבות בכלכלה. בשנת 1999 לטביה נכנסה לארגון הסחר העולמי.
לאומים
בלטביה חיים, נכון לשנת 2018, 1.91 מיליון תושבים; לעומת כ-2.7 מיליון תושבים בשנת 1989 (כשהייתה עדיין חלק מברית המועצות). התושבים מתחלקים ללאומים הבאים: 62.2% לטבים, 25.2% רוסים, 3.2% בלארוסים, 2.2% אוקראינים, 2.1% פולנים, 0.3% צוענים, 0.2% יהודים, ו-0.1% גרמנים ו-0.1% אסטונים.
שארל, רוזן ולואה
משפחתו
בשנת 1290 התחתן שארל עם מרגריט, רוזנת אנז'ו, בתם של קרלו השני, מלך נאפולי ומריה מהונגריה, מלכת נאפולי, ממנה נולדו לו 6 ילדים:
בשנת 1302 התחתן שארל עם קתרינה מקורטניי, בתם של פיליפ מקורטניי ובאטריצה מסיציליה, ממנה נולדו לו 4 ילדים:
בשנת 1308 התחתן שארל עם מאוט משאטיון, בתם של גאי השלישי, רוזן שאטיון ומארי מברטאן, רוזנת סן-פול, ממנה נולדו לו 4 ילדים:
קולוניאליזם פנימי
מקורות המושג
לנין דיבר על ניצול קולוניאלי בתוך רוסיה, בשנות העשרים דיבר אנטוניו גרמשי על יחס קולוניאלי של צפון-איטליה כלפי הדרום של המדינה. הראשון שהשתמש במפורש במושג קולוניאליזם פנימי, היה לאו מארקאר בשנת 1957 לגבי דרום-אפריקה. בשנת 1965 השתמש במושג זה פבלו גונזאלז קזנובה, בשביל לתאר את המבנה הכלכלי-פוליטי של מקסיקו. בשנת 1973 השתמש סרג'יו סלבי במושג במובן התרבותי לגבי עשרה "עמים אסורים" במערב-אירופה (ביניהם קטלוניה, סקוטלנד, ברטאן ו-אוקסיטאניה).
קסטריו מוטה דה חודיוס
היסטוריה
בנובמבר 2022 נחנכו בכפר "מרכז הזיכרון הספרדי" ו"גינת ישראל" לזכר הקהילה היהודית שהתגוררה שם בימי הביניים, בנוכחות בכירי הקהילה היהודית הספרדית ואנשי שגרירות ישראל. שגרירת ישראל בספרד רודיקה רדיאן-גורדון נטעה עץ זית בשם המדינה והשאירה מכתב תודה בקפסולת זמן שהוטמנה במקום
סמל המקום
שורשיו היהודיים של הכפר ניכרים בסמלו, הכולל מגן דוד.
טהרן (סדרת טלוויזיה)
עונה 1
יעל קדוש, המפקדת של תמר, מגיעה לאיראן כדי לסייע לתמר. כמאלי שולח לתמר את תמונת אביה החטוף, והדבר פוגע בכושרה לבצע את משימתה. "המוסד" מאתר את המקום שבו מחזיק כמאלי את מרדכי רביניאן, אך פורץ למקום רק לאחר שכמאלי נמלט, תוך שהוא משאיר בחיים את רביניאן קשור על רצפת החדר. מטוסי חיל האוויר הישראלי ממריאים להפצצה באיראן לאחר שראש "המוסד" משתכנע שיש בידו דרך אחרת לשיתוק מערכות המכ"ם האיראניות. יעל ותמר עדיין רוצות לממש את תוכניתן לחדור לתחנת החשמל המשנית של טהרן, ועוזרו של כמאלי, עלי אגאזאדה, שגילה זאת, טומן להן פח. תמר מרגישה שאינה מסוגלת לבצע את המשימה, וברגע האחרון הן נוטשות את המקום.
הדלפת פרקים
יום למחרת שידור פרק הבכורה התגלה כי פרקים 3–5 הודלפו לרשת טרם שידורם והופצו בערוצי טלגרם. לאחר פניות כושלות ל"טלגרם" וישירות לערוצים המדליפים, הגיש התאגיד תלונה במשטרה כדי שזו תטפל בעניין – בהדלפה עצמה, בהסרת הפרקים מהרשת ובחקירת מקור ואופן ההדלפה.
Be Prepared
גרסת הסרט
בסוף השיר סקאר עולה מעל צריחי אבן מזדקרים למעלה לצד הצבועים המנגנים ורוקדים לאור הירח. בשלב זה הם מאורגנים יחדיו לפעולה שיוצאת לדרך בהמשך עם תוכנית להבהלת גנואים בעמק אליו סימבה מובא שבסופו סקאר הורג את אחיו ומבריח את אחיינו בתחושת אשמה.
השיר במלך האריות 3
במלך האריות 3 נראים טימון ופומבה בבית הקברות אפוף האדים ושם הם נקלעים לתהלוכת הצבועים הנעים בצבא. הצבועים נראים רק כצלליות ועם מוזיקה ללא מלל. טימון אומר לפומבה שנראה לו שאלו לא רקדני הריברדאנס האירים והם נעים על קצות האצבעות ונמלטים החוצה.
פרוטוצראס
מאובני הפרוטוצראס התגלו וקיבלו שם ב-1891 בידי הפלאונטולוג המפורסם עתניאל מארש. מהסוג נתגלו וסווגו שלושה מינים שונים.
קק
קֵק (בהונגרית: Kék) הוא כפר במחוז סבולץ'-סטמאר-ברג שבצפון מזרח הונגריה.
בדומה ליישובים רבים באירופה, גם אוכלוסיית קק קטנה משמעותית בעשרות השנים האחרונות, מ-1,963 תושבים בשנת 1990 עד 1,917 תושבים בשנת 2020.
זהבי עצבני
היסטוריה
בינואר 2001 עזב זהבי את התוכנית באופן זמני, ושב אליה בסוף אותה שנה. בעבר, תפסו את משבצת השידור פעמיים בשבוע בקביעות אראל סג"ל ועורך הדין אבי ברדוגו.
בתחילת 2017 להקת התקווה 6 הוציאה לאור כסינגל את השיר "משהו נעים לנשמה", המבוסס על משפט שאמר נתן זהבי באחת התוכניות.
גלואון
הגילוי הניסויי של הגלואון התרחש ב-1979, במאיץ החלקיקים PETRA שבמכון DESY בהמבורג. הגלאי TASSO מצא ראיות לקיומו של מבנה תלת-סילוני במישור יחיד (single-plane three-jet structure). הסילון השלישי יוחס ליצירתו של גלואון מאחד הקווארקים שהופקו בהתנגשות בין אלקטרון לפוזיטרון.
אליפות העולם בשחייה 2022 (בריכת 25 מטר)
ארצות הברית זכתה באליפות עם 17 מדליות זהב, 13 מדליות כסף ו-6 מדליות ארד, ובסך הכל 36 מדליות, יותר מכל מדינה אחרת.
החברה המלכותית
היסטוריה
לורד בראונקר היה נשיאה הראשון של החברה המלכותית, ורוברט הוק מונה להיות אחראי על הניסויים המדעיים. המוטו של החברה המלכותית, "Nulius in Verba" ("במילותיו של אף אחד" בלטינית), רומז על התחייבות החברה לבסס את האמת המדעית באמצעות ניסויים ולא על סמך דעות קדומות. גישה פילוסופית זו, שפותחה על ידי פרנסיס בייקון עצמו, עמדה בניגוד לגישה הסכולסטית ששלטה באירופה בימי הביניים. חזונה של החברה המלכותית היה, ועודנו, קידום המדע והפצתו תוך כדי גישור על הבדלי שפה.
פעילות
האגודה עוסקת במימון מחקר מדעי, בהוצאה לאור, במתן ייעוץ מדעי ובחינוך. היא מפוקחת על ידי חבר נאמנים ובראשה עומד נשיא. חבריה פועלים באופן התנדבותי, ועליהם להיות תושבי בריטניה, אירלנד או אחת ממדינות חבר העמים הבריטי. במקרים חריגים ייבחר גם חבר ממדינה אחרת והוא ייקרא "חבר זר". לעיתים החברה המלכותית מחליטה לצרף לשורותיה "חבר כבוד" או "חבר מלכותי", שהוא אדם ממשפחת המלוכה. חבר בחברה המלכותית זכאי להוסיף את האותיות FRS אחרי שמו.
פיגוע
הגדרת פיגוע ופעולות טרור עם הזמן
החל מהטבח במערת המכפלה שערך ברוך גולדשטיין בפורים ה'תשנ"ד (1994) בו רצח 29 מתפללים מוסלמים ופצע 125, החלו בתקשורת להגדיר גם פגיעות של יהודים, ובמיוחד של יהודים המאורגנים במסגרות ימניות קיצוניות, כמו פשעים של נוער הגבעות, כפיגועי טרור. וראו טרור יהודי בישראל. במשך שנים הציבור הרחב בישראל ראה הבדל מהותי בין ארגוני החבלה המוסלמיים והערביים לפעולות חבלה של יהודים, אך בשנת 2018 בעקבות רצח עיישה א-רבי בזריקת אבן ומעצר נרחב של נערים מישיבה ביישוב יצהר, היו שטענו שהבדל זה נסדק וכבר אינו מובהק.
פיגוע טרור
פיגוע טרור הוא סוג הפיגוע הנפוץ והמרכזי. מטרתו היא לחולל הרג והרס אקראי ובכך לערער את דעת הקהל ולהטיל אימה, ומתוך כך לשאוף להשיג מטרות לאומיות, פוליטיות או דתיות. דוגמאות בולטות לפיגוע כזה הן פיגועי 11 בספטמבר במגדלי התאומים, פיגועי התאבדות בישראל, פיגועי 11 במרץ 2004 במדריד ופיגועי נובמבר 2015 בפריז.
פיגוע מיקוח
ארגוני טרור צ'צ'ניים הצליחו להביא את פיגועי המיקוח לסדרי גודל גבוהים כאשר החזיקו בשני אירועים נפרדים מעל 800 איש כבני ערובה, אבל בכל המקרים הללו לא הצליחו להגיע לתוצאות מכיוון שהמשטר הרוסי בניגוד למשטרים מערביים היה נכון להקריב אזרחים רבים ולא להיכנע לדרישות החוטפים.
עלי זידאן
חייו
זידאן נולד בדצמבר 1950.
בנג'מין ספוק
תפישתו לגבי שינה ובכי
לגבי השאלה כיצד להתמודד עם בכי, הציג ספוק גישה מאוזנת. הוא טען שאין צורך לתת לילד לבכות באומללות לתקופות ארוכות אם יש דרך לנחם אותו, לא בגלל שזה יגרום לנזק גופני, אלא בשל הנזק שזה יגרום לרוחו ולנפש אימו. מהצד השני, אין צורך לרוץ ולהרימו כל אימת שהוא מייבב. תינוקות רבים מרעישים ואחר כך חוזרים לישון.
רקס צ'פמן
קריירת משחק
בפברואר 1992, לאחר כ-3 עונות וחצי בשארלוט, הועבר בטרייד לוושינגטון בולטס בתמורה לפאוור פורוורד טום האמונדס. עד לסיום עונת שיחק עם הבולטס במשחק אחד בלבד, בשל פציעה. בעונת הוביל את קלעי הבולטס עם שיא קריירה של 18.2 נקודות בממוצע למשחק. ב-3 עונותיו המלאות בוושינגטון היו הבולטס אחת הקבוצות החלשות בליגה, ורשמו מאזן כולל של 67 ניצחונות ו-179 הפסדים (27.2%).
ב-4 עונותיו האחרונות בקריירה (1996–2000) שיחק צ'פמן עבור פיניקס סאנס. לאורך התקופה קלע 12.4 נקודות בממוצע למשחק, וסייע לסאנס להעפיל לפלייאוף בכל אחת מהעונות. בפלייאוף הוביל את כל קלעי קבוצתו עם ממוצע של 24.2 נקודות למשחק, כולל שיא קריירה של 42 נקודות במשחק הראשון, בסדרת הסיבוב הראשון בה הפסידה פיניקס מול סיאטל סופרסוניקס. במהלך עונת סבל מפציעה בקרסולו, אשר אילצה אותו לפרוש ממשחק פעיל בסיום אותה עונה, בגיל 32 בלבד.
חייו האישיים
בספטמבר 2014 נעצר צ'פמן בגין גנבה של סחורה בסך של כ-14,000 דולר מחנות של אפל סטור בעיר סקוטסדייל, אריזונה. בספטמבר 2015 הודה באשמה, ונשפט למאסר על תנאי ול-750 שעות עבודות שירות.
ספרות מאיה
ספרוֹת המאיה עומדות בבסיס שיטת הספירה של בני המאיה. שיטת הספירה מבוססת על בסיס 20, ומכילה שלושה סמלים בלבד: נקודה מסמלת 1, קו מסמל 5, וצורה דמוית קונכייה מסמלת 0. בעזרת הסמלים ל-1 ול-5 ניתן לכתוב בצורה קומפקטית יחסית כל מספר בין 1 ל-19. כדי לכתוב מספרים גדולים יותר, מקבצים את הספרות השונות בצורה אנכית, כאשר הספרות המשמעותיות יותר למעלה. למשל, המספר 25 נכתב על ידי נקודה אחת (המסמלת את המספר 1X20=20) ובמרחק מה מתחתיה קו (המסמל את המספר 5).
עבד עברי
שחרור עבד עברי
גופו של עבד עברי, בניגוד לעבד כנעני, אינו מכור לאדון, אלא רק עבודתו, וגם זאת לתקופה מוגבלת. לאחר תקופה של שש שנים או בהגיע שנת היובל (המוקדם מבין השניים) העבד אמור להשתחרר לחופשי. אמנם בספר דברים ובספר שמות כתוב כי אם עבד עברי איננו מעוניין לעזוב את אדונו הוא הופך לעבדו לעולם, אבל לפי ספר ויקרא הכוונה היא לכל היותר עד שנת היובל, וכך פסקו חז"ל. בנוסף לתנאי השחרור של עבד עברי, אמה עברייה משתחררת גם אם מלאו לה 12 שנים, או שהגיעה לבגרות מינית. כמו כן, על אחיה של אמה עברייה מוטלת החובה לפדות את אחותו מיד כאשר יש לו את הכסף לכך. גם לעבד עברי הזכות לפדות את עצמו כאשר יש לו אפשרות לכך.
חובות ממוניות
כאמור, לאדון נמכרה הזכות על כל עבודותיו של העבד, ומשום כך חלה החובה על העבד לעבוד בשביל האדון.
השאת העבד לשפחה כנענית
בנוסף לכך, זכותו של האדון לדרוש ממנו להביא בשבילו ילדים-עבדים משפחה כנענית, בעל כרחו ובעל כרחה של השפחה. דינם של הילדים כעבדים כנעניים לכל דבר ואינם נחשבים על פי ההלכה היהודית לבניו של האב הביולוגי. יש האומרים כי דין זה נוהג רק בנמכר בעל כרחו ולא במוכר עצמו.
תנאים סוציאליים של עבד עברי
כאמור, עבד עברי נחשב כשכיר של הבעלים, ולכן חלה על הבעלים החובה לספק לעבד מספר זכויות סוציאליות. זכויותיו העיקריות של העבד הן:
עבד נרצע
כאמור, עבד עברי משתחרר לאחר שש שנים. אם הוא רוצה להמשיך לעבוד את אדוניו, מסיבות שונות כמו אהבת האדון וסביבתו התומכת, או בשל אהבת השפחה הכנענית שנתן לו אדונו וילדיו ממנה, התורה מצווה לרצוע את אוזנו על מזוזת הדלת עם מרצע. . דין העבד הנרצע חל רק בעבדים שנמכרו לעבדות על ידי בית דין, ולא על אלו שמכרו עצמם לעבדות. התורה מתייחסת בשלילה לעניין שהרי "כי לי בני ישראל עבדים - ולא עבדים לעבדים". וכן דרשו בגמרא: כדי להפוך ל"עבד עולם", העבד עובר תהליך שבמהלכו רוצע אדונו את אוזן העבד בדלת, אך רציעת העבד מתאפשרת אך ורק אם מתקיימים כמה תנאים: חז"ל קבעו תנאים רבים בהרצעה, כמו אם היה העבד חולה, או אדונו חולה, אינו נרצע, ואם אין אדונו אוהבו אינו נרצע, עד כי קשה היה למצוא מציאות בה נרצע העבד. בכל מקרה, אף שבתורה כתוב "עבד עולם" חז"ל פירושו שמדובר עד היובל, ובבוא שנת היובל, העבד העברי ישתחרר אף בעל כורחו.
טומאת כלי חרס
בהלכות טומאת כלים שבכלי חרס קיימים כמה דינים מיוחדים, המבדילים אותו מכל שאר הכלים. דינים אלו קיימים גם בכלי נתר. מדובר בחומר רך שמותך במים ועשוי לניקוי כעין בורית, העשוי מאדמה מסוימת.
טהרת כלי חרס
ג. לאחר שכלי חרס נטמא - אי אפשר לטהר אותו בטבילה במקווה, ורק אם ישבר - השברים טהורים, כי כעת אינו "כלי" כלל. שאר הכלים יכולים להיטהר על ידי טבילה במקווה.
חייקה גרוסמן
כחניכה בתנועה
בדומה למרבית בני ובנות גילה בביאליסטוק, הצטרפה לתנועת הנוער של השומר הצעיר, שבסיסה בעיר היה הגימנסיה העברית שמשכה את לבם של עילית הנוער היהודי בעיר. תחילה השתייכה ל"גדוד הסנה". כשהייתה בת 14 התמנה מאיר אורקין בן ה-19 למדריך הגדוד שלה. בין השניים נרקמה ידידות שלימים הפכה לזוגיות. במרץ 1936 עלה אורקין לארץ ישראל. השניים השתדלו לשמור על קשר באמצעות מכתבים. גרוסמן העמיקה את מעורבותה ופועלה בתנועה והדריכה את גדוד "תל עמל". היא נחשפה לתפישות עולמם של דב בר בורוכוב, קרל מרקס וזיגמונד פרויד, אך בעיקר נשבתה ברעיונות הסוציאליסטיים והציוניים.
מנהיגה תנועתית
בכיתה י"א נבחרה להנהגת השומר הצעיר במחוז ביאליסטוק ולאשת הקשר של התנועה המקומית עם נציגי קרן קיימת לישראל. כמו כן מילאה את תפקיד נושאת דגל הקן. בשנת 1937 סיימה את לימודיה בגימנסיה והגישה בקשה להירשם ללימודים גבוהים באוניברסיטה העברית בירושלים. הוריה שילמו את שכר הלימוד ודמי העלייה, ובסיוע משפחתה שבירושלים קיבלה היתר עלייה במסגרת מכסות סטודנטים שהקציבה ממשלת המנדט הבריטי. כדי לחסוך כסף לנסיעתה עבדה במתן שיעורים פרטיים.
תפקידי קישור במחתרת
התנועה פעלה במחתרת בווילנה, אך באמצעים דלים. גרוסמן נרשמה ללימודי כלכלה באוניברסיטת וילנה על מנת למצוא כיסוי מוצלח לשהותה בעיר, התפרנסה משיעורים פרטיים וחלקה דירה עם חברת ילדות מביאליסטוק. עם פלישת גרמניה לברית המועצות ב-22 ביוני 1941 הופצצה וילנה. תושבי העיר ניסו להימלט מזרחה ברכבת. חברי ההנהגה התייעצו כיצד לפעול וגרוסמן התנדבה להישאר. אדק בורקס, מרדכי רוזמן ופנחס שטרן עלו על הרכבת; אבא קובנר ומשה בלוש נשארו בעיר. יומיים לאחר הפלישה לברית המועצות עברה וילנה לשלטון האס אס והגסטאפו. משה בלוש נחטף ועקבותיו נעלמו; אדק בורקס חזר לעיר בעקבות הכיתור הגרמני.
התנגדות בגטאות
במקומו של בורקס מונה מרדכי טננבוים למפקד. בינו לבין גרוסמן שררו יחסים מורכבים ומתוחים. השניים פעלו יחד להקמת גוף משותף שיאגד את כל התנועות והפעילים ואף הצליחו, אך לימים היא זעמה על כך שביומנו של טננבוים מצטייר כאילו הוא היה זה שהקים את המחתרת.
פועלה כחברת כנסת
למרות התנגדותה לחבירת מפ"ם לסיעת המערך, קיבלה את החלטת התנועה ושובצה במקום ה-40 ברשימה לכנסת השביעית. כחברת כנסת תגובתה הייתה לשים דגש על חידוד ההבדלים בין המערך לימין ובין מפ"ם לתנועת העבודה.
על אף שכחברת כנסת נמנתה לרוב עם בעלי העמדות הרדיקליות והלוחמניות, עבודתה הפרלמנטרית הנמרצת הקנתה לה מקום של כבוד בבית ובין חבריו. מנהיג הליכוד מנחם בגין קרא לה "אחותי הלוחמת" (כנראה, בכפל משמעות). העיתונאי והפעיל הפוליטי יוסי אחימאיר תיאר אותה כך: "היא הייתה אישיות מקרינה וכובשת, מן הזן ההולך ונעלם מנופנו הפוליטי".
ירמי פינקוס
ביוגרפיה
בשנת 1997 החל לשמש כמבקר אופרה וכתב תיאטרון בעיתון העיר, כמו כן ערך את "ריתמוס", עיתון התזמורת הפילהרמונית הישראלית. בשנת 2001 כתב טור קומיקס יומי לעיתון הגרמני פרנקפורטר אלגמיינה.
מלחמת לבנון הראשונה
על פי ההגדרה הבלתי רשמית והרחבה ביותר, כללה מלחמת לבנון את השלבים הבאים:
פרוץ המלחמה
ב-3 באפריל 1982 נרצח בפריז עובד שגרירות ישראל יעקב ברסימן טוב על ידי מחבלת שירתה בראשו. באפריל 1982 ושוב במאי 1982 הגיבה ישראל לפיגועים נגדה בהפצצת מחנות ומחסנים של הכוחות הפלסטינים בלבנון. בכל פעם הגיבו הפלסטינים בירי עשרות רקטות לצפון ישראל. ישראל איימה להגיב במבצעים צבאיים מורחבים וכוחות של צה"ל קודמו לגבול, אבל בכל פעם החליטה ממשלת ישראל שלא לפעול והכוחות הוסגו.
פעילות חיל האוויר
ביום השלישי ללחימה נשלחה רביעיית מסוקי דיפנדר לתקוף שתי תחנות מכ"ם סוריות מסוג P-15 בעיירת החוף דאמור. מכ"מים אלו היו מסוגלים להתריע בפני תקיפת אזור הבקעה. אחרי תקיפת המסוקים הוזנקו לאזור גם מטוסי סקייהוק שהשלימו את השמדת תחנות המכ"ם. תמונת הקרב של חיל האוויר הסורי נפגעה קשות.
6–11 ביוני 1982
בליל 6 ביוני נערך הקרב על הבופור. במהלך ההגעה ליעד נפצע מפקד הכוח משה קפלינסקי, ובקרב עצמו נהרגו 6 מלוחמי חטיבת גולני בהם מפקד הכוח שהחליף את קפלינסקי - רס"ן גוני הרניק.
ב-11 ביוני, ביום השישי ללחימה, לאחר קרב בין סיירת צנחנים לכוחות קומנדו סורים שנמשך כ-4 שעות בסמוך לכפר עינאב, התקבלה החלטה לכבוש את הכפר. במהלך הקרב נהרג מפקד צוות סגן אלון לוין, ההרוג הראשון של הסיירת במלחמה. הכפר נכבש ביום למחרת.
12 ביוני - 29 בספטמבר 1982
ב-12 ביוני, על אף הפסקת האש, התקדמו הצנחנים וכבשו את העיירה שמלאן בלחימה קשה אל מול כוחות קומנדו ושריון סוריים.
אמצעי לחימה של צבא דרום לבנון
כך למשל ניתן היה למצוא רובי AK-47 רוסי לצד FN FAL בלגי והגליל והעוזי הישראליים.
חונגוו, קיסר סין
ביוגרפיה
בשנת 1371 הוא יזם תחילת מדיניות חייג'ין שהגבילה סחר ימי.
ימים נשברים (שיר)
עם יציאתו נכנס השיר אל המקום השני במצעד של רשת ג'.
רקע וכתיבה
בשונה משירים שונים של חזה, השיר לא נכלל באלבום האוסף מנגינת הלב, שיצא בשנת 2000.
עונת 2019/2020 בליגה האדריאטית
עונת 2019/2020 ב הייתה העונה ה-19 של תחרות לקבוצות כדורסל. תחרויות התקיימו ב-2 חטיבות. בחטיבה הראשונה (עליונה) השתתפו קבוצות מהמדינות הבאות: סרביה - 4 קבוצות, סלובניה - 3 קבוצות, קרואטיה - 2 קבוצות, בוסניה והרצגובינה - קבוצה בודדת, מונטנגרו - 2 קבוצות.
פיינל פור
בוטל בעקבות הפסקת התחרות כתוצאה ממגפת הקורונה.
ג'ורג' איינסוורת'
מורשתו
מפרץ איינסוורת' בארץ ג'ורג' החמישי שבאנטארקטיקה נקרא על שמו של ג'ורג' איינסוורת'.
גוסטב השני אדולף, מלך שוודיה
בתם של גוסטב אדולף ומאריה אלונורה, כריסטינה, הוכתרה למלכת שוודיה עם מות אביה.
אזור גיב
אזור גיב אזור היסטורי בדרום-מערב אתיופיה, גבולותיו של אזור זה היו במערב נהר גיב ונהר אומו, בצפון נהר גוג'אב. באזור זה יישבו מספר ממלכות היסטוריות: גארה, גומה, גארו, גאמה, ג'ימה ולימו-אנריה.
אנטון ארנסקי
המוזיקה שלו
צ'ייקובסקי השפיע על כתיבתו המוזיקלית של ארנסקי יותר מכל מלחין אחר. ואומנם, רימסקי-קורסקוב אמר, "בצעירותו, הושפע ארנסקי ממני; בהמשך הייתה זו השפעתו של צ'ייקובסקי. הוא יישכח עד מהרה." הגישה שגרסה, כי ארנסקי חסר סגנון אישי מובהק, תרמה להזנחה ארוכת-ימים של המוזיקה שלו, אף כי בשנים האחרונות זכה מספר גדול של יצירותיו להקלטות. פופולריות ביותר הן "וריאציות תזמורתיות על נושא של צ'ייקובסקי", המבוססות על אחד משירי הילדים של צ'ייקובסקי, אופוס 54.
אנדראה גבריאלי
יצירות
ואולם, לא כל המוזיקה שגבריאלי כתב נועדה לסן מרקו. הוא סיפק את המוזיקה לאחת ההפקות המחודשות המוקדמות ביותר של דרמה יוונית עתיקה בתרגום איטלקי: "אדיפוס טיראנוס" של סופוקלס, שלה כתב מוזיקה למקהלות, בקווים נפרדים לקבוצות קול שונות. ההפקה עלתה בוויצ'נצה בשנת 1585.
קפה לורנץ
היסטוריה
הבית הוקם ב-1886, על בסיס בית קדום יותר, בידי פרנץ לורנץ, שנמנה עם הטמפלרים שהתיישבו ב-1870 במושבה האמריקאית הנטושה. המבנה נבנה מאבני כורכר מקומיות, בתוספת רעפים מיובאים. לאחר מותו של פרנץ לורנץ ב-1909, הוסיף לו בנו קורט קומה נוספת, בה התקיים אולם אירועים והתקין גנרטור שסיפק לו חשמל. באולם התקיימו מופעים שונים, סרטי ראינוע, מסיבות פורים, אסיפות עסקיות וחתונות.
בקומת הקרקע פתח גוטהילף וגנר בית קפה ובית מרזח. בית הקפה היה פופולרי בקרב הטמפלרים, אך גם בריטים ויהודים נהגו לפקוד אותו, ובהם ש"י עגנון, שהזכיר אותו בספרו "תמול שלשום": . במקום הייתה גם מאפיית עוגות.
תשחץ
מלל ההגדרות בתשחצים נרשם בדרך כלל בכתב זעיר בתוך משבצת סמוכה (בדרך כלל, אך לא תמיד) למשבצת בה צריכים לכתוב את האות הראשונה של המילה המוגדרת. המקום בתוך המשבצות מוגבל ומשפיע על היכולת של המחבר לפרט ולהעמיק את ההגדרה.
אולפן קולנוע
אולפן קולנוע הוא מקום שבו מצלמים סרטים ופרסומות. לרבות מחברות הפקת הסרטים בעולם יש אולפן קולנוע ואזורי הפקה ייעודיים משלה, כך למשל אולפני הוליווד של דיסני, או אולפני יוניברסל המפורסמים בארצות הברית.
בדרך כלל אולפן יכלול את הדברים הבאים: חדרי הקלטת קול, חדרי איפור והלבשה, חדרי הלבשה וכביסה, חדרי הפקה, עריכה וניהול, חדרי עריכת סאונד וקול, ספרייה, אזורי צילום חיצוניים ופנימיים באזור האולפן, חדרי אוכל ושתייה, חדרי תצוגה בקדמתו. לכל אזור צילום יש את העיצוב הייחודי לו, קירות מעוצבים לכל סט, תאורה ייחודית וחלקי צילום מסומנים.
אולפני קולנוע
מלבדם קיימות חברות נוספות הנחשבות לאולפנים "עצמאיים", ובהם דרימוורקס, מירמקס, ואחרים.
הצהרת קהיר על זכויות האדם באסלאם
הצהרת קהיר על זכויות האדם באסלאם (בערבית: إعلان القاهرة لحقوق الإنسان في الإسلام, באנגלית: Cairo Declaration on Human Rights in Islam, ובראשי תיבות: CDHRI) היא הצהרה שניתנה בשנת 1990 על ידי ארגון המדינות האסלאמיות ומטרתה להקנות מבט כללי על תפיסת האסלאם את זכויות האדם והתבטאותן בשריעה. בהצהרה עצמה מוצגת מטרתה והיא "הדרכה כללית למדינות חברות (בארגון המדינות האסלאמיות) בתחום זכויות האדם". הצהרה זו נתפסת כמסמך האסלאמי המקיף ביותר המאגד את תפיסת האסלאם בנושא בתקופה שאחרי מלחמת העולם השנייה ומהווה מושא להשוואה להכרזה לכל באי עולם בדבר זכויות האדם.
בית הבובות (להקה)
אלבום ראשון, "מדפים" (2005)
נתן סלומון עיבד והפיק מוזיקלית את האלבום הראשון של להקת בית הבובות. את המופע שנלווה לאלבום הפיקו חברי הלהקה במשותף.
"שוב החיוך" (2007)
כסינגלים יצאו השירים "אל תדאג" שזכה להצלחה והגיע למקום הראשון במצעדים השונים, "כי אם לא אז בשביל מה", "עד שבאת" שזכה להצלחה רבה וממושכת במצעדים, "קטע מעבר" ו"חלומות שפיספסת". האלבום כלל נגיעות של רגאיי, מוזיקה ספרדית וקאנטרי.
"המיטב" - אוסף כפול (2016)
באפריל 2016 הוציאה הלהקה אלבום אוסף עם 25 שירים מכל האלבומים. באלבום זה יצא עיבוד מחודש לשיר "איפה היית" בשיתוף עם יסמין לוי ובהפקתו של יוסי פיין.
תוכחת מגולה
חלק א': אגרופה של חנופה
בחלק הראשון מחליפים כלכל ודרדע דעות על התנהגותם של החנפנים והצבועים למיניהם. כאשר הם אומרים לשומעיהם את מה שהם רוצים לשמוע הם זוכים להוקרה ולהצלחה. שכן, אנשים לא ששים לחשוף את חסרונותיהם, אפילו מוצגים לעיני כולם כמו במקרים של: חיגרים, עיוורים וחרשים. כל שכן, על הפגמים שלהם שאינם נראים בפרהסיה. הצבוע נכון לשקר, להביע דברי הבל ואפילו יהיה נכון לבזות את חברו, אם הוא יהיה סבור שהמעשה יהיה לרוחו של הגביר שחיבתו דרושה לו כרגע. אבל אם הגביר לא יגיב ויתן תמורה לחנפן-צבוע, הוא עלול להפוך לשונאו של הגביר. וכך הוא כותב:
חלק ד': חכם בעיניו
כקרוא הזהר איש שכלו בחשךיחשוב כי אור גדול נגה עליהוכי מראות בן-בוזי לו לא נסתרווכבן-אמוץ יאמר הנה ראיתיכסא נשר ורם ואלוהי שמהאי לזאת יחרד לב כל השומעכי הן גאון בא עקב ענוה צדקאל אמר האדם חי לא יראניובדעתו זה עולה על השמיםרואה כל שרפי אל וגדודי שחקיבחו הצור צמים ודמות וצלםיתן לאשר אין לו תבנית וערך